11/12/2017 | Administración LocalMunicipal
Dodro
Bases para a contratación laboral temporal de dous técnicos/as de prevención de condutas adictivas e formación dunha bolsa de emprego para o proxecto de prevención de condutas adictivas dos concellos de Dodro, Padrón, Rois e Valga 2017-2019

Por Resolución da Alcaldía núm.202/2017 de data 01/12/2017, aprobáronse as bases reguladoras que rexerán o proceso selectivo de dous técnicos/as de prevención de conductas adictivas e a formación dunha bolsa de emprego para o “Proxecto de prevención de condutas adictivas dos concellos de Dodro, Padrón, Rois e Valga 2017-2019”, que se transcriben a seguir: O obxecto da convocatoria é a selección de dous técnicos/as de prevención de conductas adictivas e a formación dunha bolsa de emprego para o “Proxecto de prevención de condutas adictivas dos concellos de Dodro, Padrón, Rois e Valga 2017-2019”, xestionado polo Concello de Dodro, ao abeiro da Orde do 26 de xuño de 2017 pola que se establecen as bases reguladoras e a convocatoria pública para a concesión de subvencións, en réxime de concorrencia competitiva, para o cofinanciamento de proxectos de prevención de condutas adictivas promovidos por concellos, mancomunidade de concellos ou agrupacións de concellos da Comunidade Autónoma de Galicia, e se procede á súa convocatoria (DOG Núm 129 do 7 de xullo de 2017) O persoal contratado terá as seguintes funcións: · Atender e canalizar as demandas de información, asesoramento e formación en relación coas drogas no seu ámbito territorial da agrupación. · Planificar, programar, coordinar, executar e avaliar os programas de prevención de condutas adictivas nos diferentes ámbitos de intervención: comunitarios, escolar, familiar, xuvenil, laboral, de xénero e outras actividades transversais de información-sensibilización e formación de mediadores/as sanitarios. · Mecanizar todos os programas preventivos que se desenvolvan a través da aplicación informática Xesapi (Xestión do sistema de avaliación de programas de prevención) · Ser un nexo de unión e de coordinación coas distintas entidades implicadas no proxecto no ámbito territorial de actuación: centros educativos, sociais, sanitarios, tecido asociativo, etc., e a Dirección Xeral de Innovación e Xestión da Saúde Pública. · Difusión das estratexias preventivas que se realicen no ámbito territorial da agrupación, así como os resultados alcanzados con elas: visualización social do proxecto. · Detectar posibles incumprimentos da normativa sobre promoción, publicidade, venda e consumo de bebidas alcohólicas e tabaco, no ámbitos dos catro concello integrantes. · Atender ás indicacións da Dirección Xeral de Innovación e Xestión da Saúde Pública en materia de prevención. · Elaborar os informes que permitan o correcto seguimento e avaliación dos proxectos, segundo os procedementos de determine a Dirección Xeral de Innovación e Xestión da Saúde Pública. O proceso selectivo será o concurso, conforme ao disposto no artigo 61, apartados 1 e 3 do Estatuto Básico do Empregado Público, aprobado polo Real Decreto Lexislativo 5/2015, do 30 de outubro, polo que se aproba o texto refundido do Estatuto Básico do Empregado Público (en adiante TREBEP). Ao presente concurso seralle de aplicación o previsto no TREBEP. Así mesmo e nos aspectos non derogados expresamente que non se opoñan ao disposto no TREBEP, tamén será de aplicación: ­ Lei 30/1984, de 2 de agosto, de Medidas de Reforma para a Función Pública. ­ Lei 7/1985, de 2 de abril, reguladora das Bases do Réxime Local. ­ Real Decreto Lexislativo 781/1986, de 18 de abril, polo que se aproba o Texto Refundido das disposición legais vixentes en materia de Réxime Local. ­ Decreto 364/1995, de 10 de marzo, que aproba o regulamento xeral de ingreso na Administración. ­ Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local. ­ Real Decreto Lexislativo 5/2015, de 30 de outubro, polo que se aproba o texto refundido da Ley do Estatuto Básico do Empregado Público. ­ Ley 2/2015, do 29 de abril, do empregado público de Galicia. ­ Lei 5/1997, de 22 de xullo, reguladora da Administración Local de Galicia. ­ Real Decreto Lexislativo 2/2015, de 23 de outubro, polo que se aproba o texto refundido da Ley do Estatuto dos Traballadores. O réxime xurídico da relación será de carácter laboral temporal, en réxime de dedicación a tempo completo segundo se determine no contrato e as necesidade do servizo que motiven a contratación Serán requisitos mínimos dos aspirantes ao proceso selectivo, en aplicación do artigo 56 do TREBEP: 1.- Ter cumpridos os 16 anos de idade e non ter acadado a idade de xubilación forzosa.2.- Ser español ou nacional dun estado membro da Unión Europea ou de calquera daqueles estados aos que, en virtude de tratados internacionais, realizados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente.3.- Estar en posesión, ou en condición de obtelo na data de remate do prazo de presentación de instancias, do título de licenciado ou grado en pedagoxía ou psicopedagoxía 4.- Estar en posesión do permiso de condución clase B e coche.5.- Non padecer enfermidade ou defecto psíquico ou físico que impida ou dificulte o desempeño das correspondentes funcións.6.- Non atoparse separado, mediante expediente disciplinario, do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionarios, no que tivese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público.7.- Non estar incurso en causas de incompatibilidade ou de incapacidade de conformidade co disposto na Lei 53/1984, de 26 de decembro, de incompatibilidades do persoal ao servizo das Administracións Públicas. Para tomar parte na selección as persoas interesadas deberán solicitar a súa participación mediante unha instancia que se recolle no Anexo II destas Bases, dirixida ao Sr. Alcalde-Presidente do Concello. Xunto coa solicitude débense achegar fotocopias compulsadas dos documentos xustificativos de cumprir os requisitos de participación e os que acrediten os méritos alegados para a fase de concurso de méritos. Os méritos alegados que non sexan xustificados documentalmente ou que non cumpran os requisitos establecidos nestas Bases non serán tidos en conta polo Tribunal. A instancia debe ir acompañada dos seguintes documentos: 1.- Fotocopia compulsada do D. N. I ou documento equivalente.2.- Fotocopia compulsada da titulación esixida para tomar parte do procedemento ou documentación xustificativa pertinente cando aínda non se dispoña del. Neste derradeiro caso, deberán achegar o xustificante de ter solicitado o título e do pagamento, no seu caso, das taxas esixibles.3.- Fotocopia compulsada dos documentos acreditativos do Celga 4 ou superior. De non aportarse o Celga 4 ou superior os aspirantes deberán realizar o exercicio eliminatorio para acreditar o coñecemento da lingua galega previsto na Base VIII.4.- Relación de méritos alegados e fotocopia compulsada da documentación acreditativa dos méritos alegados e que se sinalan no baremo.5.- Fotocopia compulsada do permiso de condución clase B en vigor. As solicitudes presentaranse no Rexistro Xeral de Entrada do Concello de Dodro, en horario de 9:00 a 14:00 horas, no prazo de 5 días hábiles que se contarán a partir do seguinte ao da publicación das bases da convocatoria no Boletín oficial da Provincia. As instancias tamén poderán presentarse a través do procedemento previsto no artigo 16.4 da Lei 39/2015, de 1 de outubro, do procedemento administrativo común das Administracións Públicas. Estas Bases e Convocatoria serán publicadas no Taboleiro de Anuncios e na páxina web do concello www.concellodedodro.org, así como no boletín Oficial da Provincia de A Coruña.1.- Unha vez que remate o prazo de presentación de instancias publicarase a relación provisional de aspirantes admitidos e excluídos, que se publicará no Taboleiro de Anuncios do Concello e na páxina web municipal (www.concellodedodro.org), no prazo máximo de 3 días hábiles a partir do seguinte a aquel no que remate o prazo de presentación de instancias. Contra esta relación os interesados poderán formular reclamacións ou emenda de erros no prazo de tres días hábiles dende a súa publicación no Taboleiro de edictos do concello. No caso de que non se presentaran reclamacións contra a lista provisional, ou que non houbera ningún aspirante excluído, entenderase esta coma definitiva.2.- As reclamacións presentadas serán resoltas polo tribunal e publicaranse as listas definitivas no taboleiro de anuncios do Concello e na paxina web municipal.3.- No anuncio de aprobación da relación definitiva de aspirantes admitidos e excluídos será sinalado o lugar, data e hora de realización das probas da fase de concurso de méritos e entrevista e a composición do Tribunal Cualificador, debendo transcorrer polo menos 48 horas entre a publicación e a data de realización das probas. As restantes notificacións que se realicen durante a tramitación deste proceso de selección publicaranse na páxina web do Concello: www.concellodedodro.org e no Taboleiro de edictos da Corporación. O Tribunal Cualificador do Proceso Selectivo designarase de conformidade co disposto no artigo 60 do TREBEP e estará composto polos seguintes membros: - Presidente: funcionario que se designe pola Alcaldía-Presidencia, xunto co seu suplente. - 3 vogais designados pola Alcaldía-Presidencia xunto cos seus suplentes. - Secretario: un funcionario da Corporación designado pola Alcaldía-Presidencia. O tribunal non poderá constituírse nin actuar sen a asistencia de máis da metade dos seus membros (sexan titulares ou suplentes). En todo caso, será precisa a asistencia do presidente e do secretario, ou quen os substitúa. Todos os membros do tribunal cualificador actuarán con voz e voto, agás o/a Secretario/a, que non terá voto nas sesións do tribunal. As decisións do tribunal cualificador adoptaranse por maioría de votos dos membros presentes, resolvendo en caso de empate, o voto de calidade do seu presidente. O tribunal poderá dispoñer da incorporación de asesores e especialistas para as probas que estime pertinentes, e estes, que actuarán con voz pero sen voto, limitaranse unicamente ó exercicio das súas especialidades técnicas, en base ás que, exclusivamente, colaborarán co órgano de selección. O tribunal cualificador queda autorizado para resolver as dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases. A selección realizarase mediante o sistema de concurso, consistindo a primeira fase no concurso de méritos e a segunda fase na entrevista. PRIMEIRA FASE: VALORACIÓN MÉRITOS. PUNTUACIÓN MÁXIMA: 15 PUNTOS Méritos que se valorarán: 1.- Experiencia profesional na administración pública en postos de traballo relacionados co posto de traballo a desempeñar, ata un máximo de 10 puntos. Por cada mes completo de servizos prestados nunha Administración Pública relacionado co posto a desempeñar, mediante contrato laboral ou administrativo: 0,40 puntos, ata un máximo de 10 puntos Os méritos alegados acreditaranse mediante certificación expedida pola Administración onde se prestaron os servizos ou mediante informe da vida laboral ao que se lle deberán xuntar os oportunos contratos. Na dita documentación deberá quedar acreditado a equivalencia entre os postos desempeñados cos da presente convocatoria.2.- Cursos de formación sobre materias relacionadas co posto de traballo, impartidos por administracións públicas, entidades dependentes destas, organismos oficiais dependentes de calquera das administracións públicas ou homologados por estas: 0,10 puntos por cada hora formativa, ata un máximo de 5 puntos Os méritos alegados neste apartado acreditaranse mediante a presentación de copia cotexada do título ou do certificado de realización de cada curso, no que deberá constar expresamente o número de horas do curso e un resumo das materias impartidas. No caso de non figurar o número de horas non se puntuará. Non se terán en conta aqueles cursos cuxa realización fose precisa para a obtención da titulación esixida para participar neste proceso selectivo. SEGUNDA FASE: ENTREVISTA. PUNTUACIÓN MÁXIMA: 5 PUNTOS Consistirá nunha entrevista persoal na que se valorarán os coñecementos relacionados co posto de traballo. A entrevista valorarase de 0 a 5 puntos. A puntuación total dos participantes virá determinada, pola suma dos puntos obtidos na fase de concurso de méritos e entrevista, cunha puntuación máxima de 20 puntos. En caso de empate, terán preferencia os participantes que obteñan a maior puntuación na fase de concurso de méritos. Se persiste o empate, resolverase por sorteo público. O tribunal publicará a relación de aprobados por orde de puntuación no Taboleiro de Edictos do Concello e na páxina web do Concello, e elevará dita relación ao Alcalde-Presidente que aprobará a relación de candidatos que superaron a fase de oposición e a súa orde de prelación ós efectos da formación da bolsa de emprego. Os candidatos/as seleccionados deberán presentar, con carácter previo á sinatura do contrato, a documentación orixinal ou compulsada que se dispón na base 5 como requisito para poder concorrer ao procedemento selectivo. Cos candidatos que superasen o proceso selectivo formarase unha lista por orde de puntuación total obtida, que será empregada para o chamamento de candidatos coa finalidade de realizar contratacións laborais temporais en aplicación dos supostos previstos no artigo 15.1 do Estatuto dos Traballadores (realización de obras ou servizos determinados, acumulación de tarefas e substitución de traballadores con dereito a reserva do posto de traballo). O nomeamento dos aspirantes efectuarase atendendo á súa clasificación na bolsa de traballo, por orde decrecente de puntuación, que virá determinada pola suma total das puntuacións acadadas no proceso selectivo. O funcionamento desta bolsa de emprego rexerase polas seguintes regras: 1ª.- Os chamamentos faranse polo medio máis urxente que permita ter a constancia da súa recepción. Nos supostos nos que a necesidade de cobertura dun posto non fose previsible coa antelación suficiente ou polas circunstancias concorrentes no proceso de chamamentos debidamente acreditadas, fose necesario a súa cobertura de xeito urxente para evitar graves prexuízos no funcionamento e/ou prestación do servizo público, o chamamento poderá realizarse telefonicamente. Neste suposto, a/o funcionaria/o que as realice fará constar mediante dilixencia a súa realización, e se tiveron ou non resposta, así coma o sentido desta.2ª.- Os integrantes da bolsa de traballo non perderán a orde de prelación que en cada momento lles corresponda, de tal maneira que se o nomeamento para a que son chamados finaliza, retornarán ao mesmo posto na lista. Os integrantes da bolsa de traballo que, sendo convocados para facer efectiva a contratación, non se presentasen, renunciasen sen causa xustificada ou que renunciasen a continuar desempeñando un posto para o que fosen contratados en aplicación destas bases, pasarán a ocupar a derradeira posición na lista e quedarán excluídos da mencionada bolsa de traballo os integrantes que renunciasen, sen causa xustificada, a dúas contratacións. Consideraranse como causa xustificada para a renuncia ao chamamento, entre outras, as seguintes: A) Estar desenvolvendo un traballo remunerado en virtude de relación laboral ou funcionarial nas datas para as que se efectúa o chamamento. B) Estar cursando estudios cuxo horario lectivo sexa incompatible co do posto para o que se efectúa o chamamento ou estar convocada a realización de exames as datas para as que se efectúa o chamamento. C) Atoparse en situación de incapacidade médica que impida de xeito temporal o desenvolvemento das tarefas propias do posto de traballo. D) Atoparse, en caso de maternidade, dentro das 16 semanas seguintes ao nacemento, adopción ou acollemento (período que se ampliará en 2 semanas mais por cada fillo a partires do segundo), ou, en caso de paternidade, dentro das 4 semanas seguintes ao nacemento, adopción ou acollemento (período que se ampliará en 2 días habiles mais por cada fillo a partires do segundo). O candidato deberá acreditar documentalmente a efectiva concorrencia da causa que alegue para renunciar ao chamamento. Mediante Resolución da Alcaldía determinarase a procedencia do pase á derradeira posición da lista, así como a aceptación ou rexeitamento das causas alegadas polos candidatos para a renuncia ao chamamento e o desestimento no posto de traballo.3ª.- A aceptación dun chamamento suporá a suspensión dos chamamentos ata que cese o primeiro nomeamento. Os integrantes da bolsa de traballo que non se atopen prestando servizos poderán solicitar a suspensión das citacións mediante solicitude formulada a tal efecto. Dita solicitude, que será irrenunciable, terá efectos suspensivos nas citacións. Os seus efectos produciranse desde o décimo día natural seguinte contado desde a presentación da solicitude de suspensión no rexistro do órgano competente. O tempo de duración desta, a elección da/o interesada/o, será de dous, seis ou doce meses, segundo o solicite o interesado, computados desde a data de efectos da suspensión.4ª.- Unha vez comparecera o aspirante chamado segundo o orde da bolsa de traballo, o Sr. alcalde por resolución procederá ao seu nomeamento para o desempeño do posto de traballo correspondente. O cese producirase por resolución da Alcaldía cando aconteza a causa de extinción do contrato de traballo ou cando se produzan algún dos supostos previsto no Real Decreto Lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores.5ª.- A bolsa de traballo extinguirase unha vez transcorridos dous anos a contar desde a data da resolución da Alcaldía que aprobe a relación e orde de prelación da mesma unha vez rematado o proceso selectivo, ou por derrogación expresa por resolución da Alcaldía. A duración da mesma poderá prorrogarse por un ano mais mediante Resolución da Alcaldía. Tódalas contratacións de persoal mediante contratos laborais de duración determinada que se realicen polo Concello para os postos e funcións contempladas nestas Bases deberán realizarse empregando esta Bolsa de emprego. Soamente poderá prescindirse dela cando a aplicación doutra norma de rango legal ou regulamentario impoña a utilización dun procedemento de selección diferente, ou a esixencia de requisitos ou a valoración doutros criterios de selección diferentes ós destas Bases. As presentes bases e a súa convocatoria poderán ser impugnadas de conformidade co establecido na Lei 39/2015, de 1 de outubro, do procedemento administrativo común das Administracións Públicas. Poderase interpoñer recurso potestativo de reposición no prazo dun mes contra a convocatoria e as Bases, previo á vía xurisdicional contencioso-administrativa, que se poderá interpoñer no prazo de dous meses, que se contarán a partir do día seguinte á publicación deste anuncio no Taboleiro de edictos do Concello. MODELO DE SOLICITUDE D./D.ª., con DNI número., e domicilio, para os efectos de notificación,., C. P., teléfono. EXPÓN: Que desexa participar no proceso de selección convocado para a provisión do posto de traballo de técnico/a en prevención de condutas adictivas, en réxime de contratación laboral temporal e formación dunha bolsa de emprego. Para tal efecto fai constar:  Que coñece e acata incondicionalmente as bases da convocatoria que rexen o presente proceso selectivo.  Que reune os requisitos establecidos na base 4 e que son certos os datos consignados nela. SOLICITA: Ser admitida/o a participar no referido procedemento de selección. Lugar, data e sinatura AO ALCALDE DO CONCELLO DE DODRO Dodro, 1 de decembro de 2017 O alcalde Valentín Alfonsín Somoza